ລັດຖະບານ ​ຊູ​ດານ​ໃຕ້ ​ຈະໃຫ້ ສັດຕະຍາບັນ ຕໍ່ຂໍ້ຕົກລົງ​ ສັນຕິພາບ ໄວໆນີ້
ທ່ານ Makuei ​ໄດ້​ກ່າວ​ວ່າ ລັດຖະບານ​ຊູ​ດານ​​ໃຕ້ ຈະ​ໃຫ້ສັດຕະຍາບັນ ຕໍ່ຂໍ້​ຕົກລົງ ສັນຕິພາບ ​ໃນ​ອີກ​ບໍ່​ເທົ່າ​ໃດ​ມື້ ຕໍ່ໜ້າ​ນີ້.
ລັດຖະບານຊູດານໃຕ້ ໄດ້ກ່າວວ່າ ຕົນຈະນຳສະເໜີຕໍ່ສະພາ ແຫ່ງຊາດ ໃນວັນອັງຄານມື້ນີ້ ຂໍ້ຕົກລົງສັນຕິພາບ ທີ່ໄດ້ລົງນາມ ໃນເດືອນແລ້ວນີ້ ລະຫວ່າງຝ່າຍລັດຖະບານ ແລະຝ່າຍກະບົດ ທີ່ຈົງຮັກພັກດີຕໍ່ອະດີດຮອງປະທານາທິບໍດີ Riek Machar ເພື່ອຍຸຕິການປະທະກັນມາໄດ້ເກືອບ 2 ປີແລ້ວນັ້ນ ລັດຖະມົນຕີກະຊວງຖະແຫຼງຂ່າວ ທ່ານ Michael Makuei ໄດ້ກ່າວ ຫຼັງຈາກທີ່ໄດ້ຮັບເອກກະສານແລ້ວ ທາງສະພາຈະ ປະກອບຄະນະກຳມະການ ເພື່ອສຶກສາ ແລະຮັບຮອງເອົາ ຂໍ້ຕົກລົງນີ້ ພວກກະບົດ ໄດ້ກ່າວວ່າພວກເຂົາເຈົ້າມີທ່າທາງວ່າ ຈະໃຫ້ສັດຕະຍາບັນຕໍ່ຂໍ້ຕົກລົງດັ່ງກ່າວ ໃນວັນອັງຄານມື້ນີ້ ທ່ານ Makuei ໄດ້ບອກກັບ VOA ໃນວັນຈັນວານນີ້ວ່າ ການຊັກຊ້າໃດໆຕໍ່ການຮັບຜ່ານ ຂອງລັດຖະບານນັ້ນ ຄວນຖິ້ມໂທດໃສ່ ຄະນະພັດທະນາລະຫວ່າງລັດຖະບານຫຼື IGAD ຊຶ່ງເປັນກຸ່ມຈັດຕັ້ງພູມີພາກ ທີ່ໄກ່ເກ່ຍການເຈລະຈາສັນຕິພາບ ທ່ານໄດ້ກ່າວ ຫຼັງຈາກ ປະທານາທິບໍດີ Salva Kiir ໄດ້ລົງນາມໃນຂໍ້ຕົກລົງ ໃນວັນທີ 26 ສິງຫາ ຜ່ານມານີ້ ກຸ່ມ IGAD ໄດ້ນຳເອົາໜ້າຂອງເອກກະສານໄປ ໂດຍປັດສະຈາກການ ລົງນາມຂອງປະທານາທິບໍດີ ທີ່ຈະຕ້ອງລົງນາມນັ້ນ ທ່ານ ກ່າວວ່າ: ທ່ານ Makuei ໄດ້ກ່າວວ່າ ລັດຖະບານຊູດານໃຕ້ ຈະໃຫ້ສັດຕະຍາບັນຕໍ່ຂໍ້ຕົກລົງໃນອີກບໍ່ເທົ່າໃດມື້ຕໍ່ໜ້ານີ້ ແຕ່ວ່າ ຄະນະ IGAD ຄວນຈະມີການຖິ້ມໂທດໃສ່ ຕໍ່ການຊັກຊ້າໃດໆ ໃນການຈັດຕັ້ງປະຕິບັດເອກກະສານນີ້